Jentz Bush Lodge | LekkeSlaap
Jentz Bush Lodge is net 3 km buite Lephalale op die R33-hoofweg geleë. Die lodge is net sowat 80 km vanaf die Stockpoort Grenspos na Botswana en is die ideale oornagplek vir moeë reisigers.
Akkommodasie word gebied in dubbel kamers, wat elk 2 persone slaap. Elke kamer het 'n en suite-badkamer met 'n stort, wasbak en toilet. Die kamers bevat elkeen geriewe soos lugversorging, 'n ketel, breekware, eetgerei, tee, suiker, Cremora, 'n yskassie en 'n TV met DStv (Open View-pakket). Alle linne en handdoeke word voorsien en die kamers word daagliks skoongemaak.
Gaste het toegang tot die gemeenskaplike boskombuis wat toegerus is met al die nodige potte, panne, 'n mikrogolfoond, gasstoof, braaipan, rooster, TV-braai en 'n wasbak. Daar is ook 'n boma met braaigeriewe ? die ideale plek om rondom die knetterende kampvuur te sit en na die wild- en naggeluide te luister.